අලුත්ගම නගරයේ පොළ පිටුපස කොටසට තරමක් නුදුරින් පිහිටි සංචාරක බෝට්ටු සේවයක් පවත්වාගෙන යන වෙළෙඳ ආයතනයකින් මෝටර් බෝට්ටුවක් කුලියට ගත් අප එහි නැගී බස්නාහිර සහ දකුණු පළාත වෙන්කෙරෙන අලුත්ගම පාලම යටින් ගමන් ඇරඹුවෙමු. පාලම පසු කරමින් ඉදිරියට යනවිට අප එතෙක් වෙලා කිසිම ගැස්මකින් තොරව නිදහසේ ගමන් කළ බෝට්ටුව, වාහනයකින් වළවල් සහිත මාර්ගයක ගමන් කරන විට විඳීමට සිදුවන අපහසුතාවය මෙන් ගැස්සෙන්නටත්, පැද්දෙන්නටත් විය. එය අපට බියකරු අත්දැකීමක් ගෙන දෙන්නක් බව තේරුම් ගත් අපගේ බෝට්ටුව පැදවූ රියදුරා එසේ වීමට හේතුව පැහැදිලි කළේය. මීටර් 300ක පමණ දුරක් ගමන් කරනවිට බෝට්ටු සෙලවෙන්නේ අලුත්ගම පොළ පැවැත්වීමෙන් පසු භූමියේ ඉතිරිවන නරක් වූ එළවළු, පලතුරු සහ අනෙකුත් අපද්‍රව්‍ය එම ස්ථානයට බැහැර කරන නිසාවෙන් බවය. එම අපද්‍රව්‍යවලින් මේ වනවිට ගඟ පිරී තිබේ. එයට බලධාරීන් විසින් පියවරක් නොගතහොත් තව කල්යත්ම එම ස්ථානයෙන් බෝට්ටුවකට ගමන් කිරීමට නොහැකි තත්ත්වයක් උදාවන බවත්, ගංගාවේ ජීවත්වන මත්ස්‍යයන් විනාශ වීමට ඉඩ ඇති බවත් ඔහු අප හා පැවසීය. ගමන ආරම්භයේදීම අපට විඳීමට සිදුවූයේ එවැනි සෝචනීය ඉරණමකි. සංචාරකයන් බොහෝ පිරිසක් සැරිසරන, විනෝද වන මෙම ගංඟාව එහි දෙපස ජීවත්වන්නන්ට නොවටින්නේ මන්දයැයි අපට තේරුම් ගැනීමට නොහැකිය.
අලුත්ගම පාලම යටින් ගමන් ආරම්භ කලේ කුමක්ද?
මෝටර් බෝට්ටුවක්